| **Armenas Džigarchanianas** |
| --- |
|  |
| Gimė | 1935 m. spalio 3 d.Jerevanas, Armėnijos TSR, Užkaukazės TFSR |
| Mirė | 2020 m. lapkričio 14 d. (85 metai)Maskva, Rusija |
| Sutuoktinis (-ė) | Tatjana Vlasova,  Vitalina Cimbaliuk-Romanovskaja |
|  |
| Veikla | aktorius, teatro režisierius |
|  |
| Alma mater | 1958 m. Jerevano dailės ir teatro institutas |
|  |
|  **Vikiteka** | Armenas Džigarchanianas |
| Parašas |
|  |

**Armenas Borisovičius Džigarchanianas** (arm. Արմեն Բորիսի Ջիգարխանյան, rus. *Армен Борисович Джигарханян*; 1935 m. spalio 3 d. – 2020 m. lapkričio 14 d.) – armėnų ir rusų aktorius, teatro režisierius.

Biografija
----------

Mokyklos metais susidomėjęs teatru, ją baigęs mėgino patekti į GITIS Maskvoje, tačiau nepavyko. Grįžęs į Jerevaną, jis dirbo operatoriaus padėjėju „Armenfilm" kino studijoje, o vėliau baigė Jerevano dailės ir teatro institutą (dabar – Jerevano valstybinis teatro ir kino institutas), Armeno Gulakiano klasę. 

1955–1966 m. vaidino K. Stanislavskio rusų dramos teatre Jerevane, o 1967–1969 m. dirbo Maskvos Lenino komjaunimo teatre, kur dalyvavo spektaklių „Filmuojamas filmas", „Moljeris", „Tėvynės dūmai" ir kituose pastatymuose. 1969–1996 m. buvo vienas pagrindinių Maskvos V. Majakovskio dramos teatro dramos menininkų. 1996–2003 m. vaidino „Lenkom" teatre. 1996 m. Maskvoje įkūrė A. Džigarchaniano teatrą, buvo jo vadovas, režisierius, aktorius. 2000 m. gastroliavo Lietuvoje.

Aktorius kine debiutavo 1960 metais Akopo vaidmeniu filme „Nuogriuva". A. Džigarchanianas išgarsėjo vienu geriausių savo kino vaidmenų — jaunuoju fiziku Artiomu Manvelianu režisieriaus Frunzės Dovlatiano filme „Sveiki, tai aš!" (1965 m.).

Vaidino daugiau kaip 250 armėnų ir rusų režisierių kino ir televizijos filmuose, televizijos serialuose. A. Džigarchanianas buvo patekęs į Gineso rekordų knygą kaip labiausiai filmuojamas Rusijos aktorius. Jo vaidyba buvo santūri, turėjo lakoniškų raiškos priemonių.

Vaidmenys
---------

### Svarbiausi vaidmenys teatre

* 1963 m. Džeris. W. Gibsonas. Dviese sūpuoklėse.
* 1965 m. Ričardas III. V. Šekspyras. Ričardas III.
* 1967 m. Moljeras. M. Bulgakovas. Moljeras.
* 1969 m. Stenlis Kovalskis. T. Williamsas. Geismų tramvajus.
* 1990 m. Chludovas. M. Bulgakovas. Bėgimas.

### Svarbiausi vaidmenys kine

* 1965 m. Artiomas Manvelianas. Sveikas, tai aš! Režisierius F. Dovlatianas.
* 1967 m. Čekistas Artusovas. Trikampis. Režisierius H. Malianas.
* 1968 m. Michailas Stišnojus. Gervelė. Režisierius V. Moskalenko.
* 1975 m. Levonas Pagosianas. Kai ateina rugsėjis. Režisierius E. Keosajanas.
* 1978 m. Mhitaras Sparapetas. Vilties žvaigždė. Režisierius E. Keosajanas.
* 1978 m. Isajus. Gedintis sniegas. Režisierius J. Jerzinkianas.
* 1979 m. Karlas. Susitikimo vietos pakeisti negalima. Režisierius S. Govoruchinas.

Apdovanojimai
-------------

* 1973 m. RTFSR liaudies artistas
* 1985 m. TSRS liaudies artistas
* 1995 m. III laipsnio ordinas „Už nuopelnus Tėvynei"
* 2005 m. IV laipsnio ordinas „Už nuopelnus Tėvynei"
* 2010 m. II laipsnio ordinas „Už nuopelnus Tėvynei"

Šaltiniai
---------

1. 1 2 3  *Armen Džigarchanian*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004
2. ↑   Archyvuota kopija 2020-11-26 iš Wayback Machine projekto.
3. ↑

Nuorodos
--------

* IMDB profilis